
Referat
Privind avizarea Planului Urbanistic Zonal „Zona cu functiuni mixte: Spatii comerciale, birouri, servicii, unitati de cazare si dotari aferente”, Str. Circumvalatiunii nr. 8-10,  Timişoara,
Catre Comisiile Consiliului Local al Municipiului Timisoara,
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. UR2011-009309/10.05.2011, privind aprobarea Planului Urbanistic Zonal „Zona cu functiuni mixte: Spatii comerciale, birouri, servicii, unitati de cazare si dotari aferente”, Str. Circumvalatiunii nr. 8-10,  Timişoara;
Având în vedere prevederile Certificatului de Urbanism nr. 2395/08.06.2010, precum şi modificările survenite la Legea nr. 350/2001, în această perioadă;


Ţinând cont de Avizul de Oportunitate nr. 02/09.03.2009 şi de Raportul de Avizare Favorabil nr. 14/02.12.2010  al Comisiei Tehnice de Amenajare a Teritoriului şi de Urbanism;

Documentaţia PUZ „Zona cu functiuni mixte: Spatii comerciale, birouri, servicii, unitati de cazare si dotari aferente”, Str. Circumvalatiunii nr. 8-10,  Timişoara a fost afişată pe site-ul oficial al Primăriei Municipiului Timişoara începând cu luna noiembrie 2010 în vederea informării şi consultării populaţiei.


Conform procedurii prevazuta prin H.C.L. nr. 140/19.04.2011 privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului documentatia PUZ ,, Zona cu functiuni mixte: Spatii comerciale, birouri, servicii, unitati de cazare si dotari aferente”, Str. Circumvalatiunii nr. 8-10,  Timişoara, Timisoara se incadreaza in etapa aprobarii PUZ si RLU aferent (cap. 8.2.3., art. 64 din HCL nr. 140/2011), in baza Dispozitiei Primarului nr. 92/ 15.01.2007 privind aproabarea Procedurii pentru aplicarea prevederilor Legii nr. 52/2003 transparenta decizionala in administratia publica;
Documentaţia Plan Urbanistic Zonal „Zona cu functiuni mixte: Spatii comerciale, birouri, servicii, unitati de cazare si dotari aferente”, Str. Circumvalatiunii nr. 8-10,  Timişoara, este elaborata de S.C. ATELIER CAAD  S.R.L., proiect 137/2008, la cererea beneficiarului S.C. TIMCO S.A.;
Terenul studiat care face obiectul acestei documentaţii, nu se află în zonă de protecţie a monumentelor istorice, si nu se incadreaza in criteriile „zonelor de interes” asa cum sunt descrise in principal in adresa cu nr. 12060/29.09.2008 din partea Consiliului Judetean Timis;

Prin prezentul Plan Urbanistic Zonal „Zona cu functiuni mixte: Spatii comerciale, birouri, servicii, unitati de cazare si dotari aferente”, Str. Circumvalatiunii nr. 8-10, Timişoara,  nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului, si se adopta fara aviz de mediu,  conform adresei Agentiei Regionale de Mediu nr.  488/28.01.2011.
Zona studiata în cadrul documentaţiei este situat în intravilanul municipiului, în partea de vest a cetatii Timisoara, in proximitatea caii ferate, delimitat de artere majore de circulatie: la nord de strada Gheorghe Lazar, la vest de strada Calea Circumvalatiunii, la sud de strada C. Brediceanu si la est de calea ferata, pe o suprafata de 49.659 mp, si se afla in UTR 13, in conformitate cu PUG Timişoara aprobat prin HCL nr. 157/2002, prelungit prin HCL nr. 139/2007.
Terenul studiat, în suprafaţă totala de 49.659 mp este inscris in CF nr. 403943 (provenita din conversia de pe hartie a C.F. 104010) – curti constructii – teren intravilan, nr. Top 1211/2/5, 1212, 1213/1, 1214/1, 1214/2, 1214/3, 1214/4, 1214/5, 1216/1, 1216/2, 1217/1, 1217/2, 1218/1, 1218/2, 1219/1, 1219/2, 1220/1, 1220/2, 1221/1, 1221/2, 1222/1, 1222/2, 1223/1, 1223/2, 1224, 1225/1, 1225/2, 1226, 1211/2/4/2, 1211/2/4/1, 1215, 1211/1/3,  fiind proprietatea S.C. TIMCO S.A.
In prezent, terenul este ocupat de o hala  parter, o cladire P+1E, doua cladiri P+2E si  doua cladiri P+3E, neexistand zona de spatiu verde amenajat.
Prin documentaţie se propune construirea unor imobile destinate serviciilor, birouri, spatii comerciale si spatii de cazare, tinandu-se cont de noua strategie de dezvoltare urbana a administratiei locale, amplasamentul aflandu-se intr-un amplu proces de reconversie a zonei industriale.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferenta P.U.G.,  aprobat prin HCL nr. 157/05.08.2002  şi prelungit cu HCL nr. 139/2007.
Cladirile vor fi dotate in mod obligatoriu cu lift (2 ascensoare la cladiri mai mari de P+5E), conform „Normativului privind proiectarea cladirilor de locuinte”, aprobat de MLPAT cu Ordinul nr. 71/N din 27 martie  1997.
Accesul auto si pietonal necesare funcţiunii de locuire, se vor realiza din strazile adiacente investitiei, conform Avizului Comisiei de Circulaţie nr. DT2010-001447/09.09.2010, si anume: str. Brediceanu, str, Calea Circumvalatiunii, str. Gheorghe Lazar.
Indicii de construibilitate propuşi prin documentaţie sunt:

POT max. admis = 70 %, conform HG 525/1996
CUT max. admis = 3
Regim de înălţime pentru zona 1 (birouri, spatii comerciale, servicii, cazare),  H max = 2S+P+16E 
Regim de înălţime pentru zona 2 (comert, birouri, cazare),  de la S+P+3E pana la H max = 2S+P+8E 
Regim de înălţime pentru zona 3 (birouri, cazare),  H max = 2S+P+5E
Se propun spaţii verzi de min 25 %, din care 15 % la nivelul solului, si 10 % peste nivelul zonei comerciale, conform Adresei Agenţiei Regionale pentru Protecţia Mediului nr. 488/28.01.2011. 
Autorizaţia de Construire se va putea emite doar după ce suprafeţele de teren afectate de dezvoltarea tramei stradale, vor fi trecute în domeniu public.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal „Zona cu functiuni mixte: Spatii comerciale, birouri, servicii, unitati de cazare si dotari aferente”, Str. Circumvalatiunii nr. 8-10, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.

Având în vedere Referatul de specialitate al Institutiei Arhitectului Sef, lăsăm la aprecierea Consiliului Local Timişoara oportunitatea realizării acestui obiectiv.

